Visit Site
Recommended byColombia
ఎప్పటిలాగే ఆటో పంచ్‌‌తో తన టీమ్ మేట్‌ సుడిగాలి సుధీర్‌ని వెర్రిపప్పను చేస్తున్నాడు రామ్ ప్రసాద్. మనకు లాటరీలో ఏం తగిలిందిరా బాబా.. అంటే నీ దశ తిరిపోయిందిరా.. నువ్ రోజూ ఇస్త్రీ బట్టలు వేసుకుని తిరగొచ్చు.. నీకు ఇస్త్రీ పెట్టె లాటరీ తగిలిందని రామ్ ప్రసాద్ పంచ్ వేశాడు.
దీనికి కౌంటర్‌గా వాడివే కాదు పక్కింటి వాళ్లవి కూడా ఇస్త్రీ చేయొచ్చని నాగబాబు.. సుడిగాలి సుధీర్ గాలి తీసేశారు. ఇక ఆర్గానిట్ డాడీగా ఎంట్రీ ఇచ్చిన గెటప్ శీను.. సుడిగాలి సుధీర్‌తో ఆటాడేసుకున్నాడు.
ఇక బుల్లెట్ భాస్కర్ స్కిట్‌లో హీరోగా ఎంట్రీ ఇచ్చిన సుధీర్‌‌పై వరుస పంచ్‌లు పేలిపోయాయి. సినిమా పేరే ‘సుధీర్ హార్డ్ వేర్’ అనడంతో హ హ హ అంటూ రష్మి నవ్వు జబర్దస్త్ స్టేజ్‌ను షేక్ చేసింది.
వామ్మో ఎందుకు అంతలా నవ్వుతున్నావ్.. అని సుధీర్ అడగడంతో.. సుధీర్ హార్డ్ వేర్ అంటూ కళ్ల వెంట నీళ్లు వచ్చే వరకూ పడి పడి నవ్వింది రష్మి. అయ్య బాబోయ్ కళ్లలో నుండి నీళ్లు వచ్చేస్తున్నాయ్.. ఆపే తల్లీ మేం స్కిట్ చేసుకోవాలని సుధీర్ అంటూ.. ఇది ఆనందబాష్పాలు అని సుధీర్‌కి ఫట్ మని తగిలే పంచ్ వేసింది. ఇంకే ముందు బ్యాగ్రౌండ్‌లో ఎప్పటిలాగే.. ద్యావుడా.. అనే డైలాగ్.. రోజా, నాగబాబుల నవ్వులు ఈవారం ఎక్స్ ట్రా జబర్దస్త్‌లో ఎక్స్ ట్రా ఫన్ నింపేలా కనిపిస్తున్నాయి.